Juventusest lahkuv Allegri: nüüd ma saan isegi randa minna (0)
Viiel hooajal Juventust vedanud peatreener Massimiliano Allegri astub selle hooaja lõppedes ametist tagasi ning ootab juba väga suvist puhkust.
Allegri tõi küll Juventusele järjest viis Itaalia meistritiitlit, aga temalt on siiski oodatud natuke enamat. Torino klubi jõudis tema käe all kahel korral Meistrite liiga finaali, kuid eriti pärast Cristiano Ronaldo ostmist on nõutud Euroopa tiitlit.
"Need olid viis võrratut aastat. See on minu jaoks pikk aeg, aga selline on elu - asjad tulevad ja lähevad," ütles 51-aastane treener telesaates Striscia La Notizia. "Keegi peab nüüd Juventuse pingile minema, aga ma ei tea, kes. Kindlasti valitakse hea treener, sest Juventus on suurepärane klubi.
Juba on palju räägitud ka sellest, et kuhu läheb Allegri ise edasi. Peamiselt on teda seostatud Chelseaga, aga tema enda vastus on konkreetne. "Kuhu ma lähen? Koju! Nüüd ma saan isegi randa minna," vastas ta.